CELEX: 32005D0338
Language: bg
Date: 2005-04-14 00:00:00
Title: Решение на Комисията от 14 април 2005 година за въвеждане на екологични критерии за присъждане на знака за екомаркировка на Общността за къмпингови услуги (нотифицирано под № C(2005) 1242)Текст от значение за ЕИП.

Важна правна забележка

|

32005D0338

Официален вестник n° L 108 , 29/04/2005 стр. 0067 - 0086

		20050414Решение на Комисиятаот 14 април 2005 годиназа въвеждане на екологични критерии за присъждане на знака за екомаркировка на Общността за къмпингови услуги(нотифицирано под № C(2005) 1242)(текст от значение за ЕИП)(2005/338/EО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕО) № 1980/2000 на Европейския парламент и на Съвета от 17 юли 2000 г. относно ревизирана схема на Общността за присъждане на знака за екомаркировка [1], и по-специално член 6, параграф 1, втора алинея от него, както и приложение V, шести параграф, точка 2 от него,след консултации с Комитета по екомаркировка на Европейския съюз,като има предвид, че:(1) Съгласно Регламент (ЕО) № 1980/2000 екомаркировката на Общността може да се присъди на продукт, притежаващ характеристики, които му позволяват да допринесе значително за подобряване на ключовите аспекти на околната среда.(2) Регламент (ЕО) № 1980/2000 предвижда, че трябва да се установят специфични критерии съгласно продуктовите групи, изготвени на база на критериите, съставени от Комитета по екомаркировка на Европейския съюз.(3) В случая на къмпингови услуги екологичните критерии трябва да се разделят на критерии, всеки от които трябва изцяло да се изпълнява, и критерии, от които трябва да се изпълнява определена част.(4) Екологичните критерии, а също изискванията за оценка и проверка, свързани с тях, са валидни за период от три години.(5) Относно таксите, прилагани към заявленията за и използването на екомаркировка от микропредприятия, определени в Препоръка 96/280/EО на Комисията от 3 април 1996 г., относно определението за малки и средни предприятия [2], е уместно с цел да се отчетат ограничените ресурси на микропредприятията и тяхното специално значение в рамките на тази продуктова група, да се предвидят допълнителни намаления към предвидените в Регламент (EО) № 1980/2000 и член 5 от Решение 2000/728/EО на Комисията от 10 ноември 2000 г., за установяване заявлението и годишните такси за екомаркировка на Общността [3].(6) Мерките, предвидени в настоящото решение, са в съответствие със становището на комитета, създаден съгласно член 17 от Регламент (ЕО) № 1980/2000.ПРИЕ НАСТОЯЩОТО РЕШЕНИЕ:Член 1Продуктовата група "къмпингови услуги" се състои като основна услуга, за която се събират такси, от предоставяне на терени, оборудвани за леки конструкции за настаняване в рамките на определена площ.Те могат да включват също други места за настаняване, подходящи за предоставяне подслон на гости и общи площи за комунални услуги, ако те се предлагат в рамките на определената площ."Къмпинговите услуги", предлагани в рамките на тази определена площ, може също да включват предлагането на услуги за хранене и развлекателни дейности под управлението или в рамките на владение на къмпинга.Член 2За да бъде присъдена екомаркировка на Общността за къмпингови услуги съгласно Регламент (EО) № 1980/2000, къмпинговите услуги трябва да попадат в рамките на продуктовата група "къмпингови услуги" и да се подчиняват на всеки от критериите, определени в раздел А от приложението към настоящото решение.Освен това къмпинговите услуги трябва да се подчиняват на достатъчен брой от критериите, определени в раздел Б от приложението, за всеки от които се дава определен брой точки. Къмпинговите услуги трябва да придобият поне:a) 16,5 точки за основни услуги;б) 20 точки, ако се предлагат допълнителни места за настаняване, подходящи за подслон на туристи.Общият резултат нараства с една допълнителна точка за всяка една от услугите, свързани с хранене и развлекателни дейности, ако такива се предлагат.Член 31. Чрез дерогация от член 1, параграф 3 от Решение 2000/728/ЕО в случай на заявление от микропредприятие за присъждане на екомаркировка за къмпингови услуги, таксата за заявлението се намалява с 75 %, като не е възможно никакво друго намаление.2. Чрез дерогация от член 1, параграф 3, първо изречение от Решение 2000/728/ЕО минималната годишна такса за микропредприятие за използване на екомаркировка е 100 EUR.3. Годишният обем от продажбите на къмпингови услуги се изчислява чрез умножаване на цената на услугата по броя на нощувките и полученото произведение се намалява с 50 %. Цената на услугата се счита за средната такса, която заплаща посетителят на къмпинга за нощувка, включително всички услуги, които не изискват допълнително заплащане. Прилагат се намаленията за минималната годишна такса, предвидени в член 2 от Решение 2000/728/ЕО.4. За целите на настоящото решение микропредприятията се дефинират, както са дефинирани в Препоръка 96/280/ЕО, редакция от 3 април 1996 г.Член 4За административни цели кодовият номер на продуктовата група "къмпингови услуги" е "26".Член 5Екологичните критерии за продуктовата група "къмпингови услуги", както и изискванията за оценка и проверка, са валидни три години след датата на нотификацията на настоящото решение.Член 6Адресати на настоящото решение са държавите-членки.Съставено в Брюксел на 14 април 2005 година.За КомисиятаStavros DimasЧлен на Комисията[1] ОВ L 237, 21.9.2000 г., стр. 1.[2] ОВ L 107, 30.4.1996 г., стр. 4.[3] ОВ L 293, 22.11.2000 г., стр. 18. Решение, изменено с Решение 2003/393/EО (ОВ L 135, 3.6.2003 г., стр. 31).--------------------------------------------------20050414ПРИЛОЖЕНИЕРАМКАЦели на критериитеКритериите имат за цел да ограничат основните въздействия върху околната среда от трите фази на цикъла на услугата (закупуване, предлагане на услуга, отпадъци). В частност те целят:- да ограничат разхода на енергия,- да ограничат разхода на вода,- да ограничат създаването на отпадъци,- да насърчат използването на възобновяеми ресурси и вещества, които замърсяват по-малко околната среда,- да съдействат за предаване на информация и възпитание за опазване на околната среда.Спецификации- Леки конструкции за настаняване, посочени в член 1, са такива като палатки, каравани, леки домове и къмпингови фургони. Местата за настаняване, подходящи за подслон на туристи, са съоръжения като бунгала, леки мобилни жилища под наем и апартаменти. Общи площи за комунални услуги са съоръжения за готвене и миене, магазини за хранителни стоки и съоръжения за информационни услуги.Изисквания за оценка и проверкаСпецифичните изисквания за оценка и проверка са посочени непосредствено под всеки критерий, даден в части А и Б.Когато е целесъобразно, може да се използват методи и стандарти за изпитване, различни от посочените под всеки критерий, ако тяхната равностойност е приета от компетентния орган, оценяващ заявлението.Когато от кандидата се изисква да осигури декларации, документация, анализи, протоколи от изпитвания или други доказателства, които посочват съответствие с критериите, то тогава се подразбира, че тези документи може да са издадени от кандидата и/или неговия доставчик/ци и/или техния доставчик/ци и т.н., както е подходящо.Където е целесъобразно, компетентните органи може да изискат допълнителна документация и да извършат независими проверки.Компетентните органи извършват инспекции на място.Препоръчва се на компетентните органи да вземат под внимание изпълнението на признатите схеми за управление на околната среда като EMAS или ISO 14001, когато оценяват заявлението и следят съответствието с критериите.(Забележка: не се изисква да се изпълняват такива схеми за управление).РАЗДЕЛ АКритерии, посочени в член 2, първи параграфЕНЕРГИЯ1. Електрическа енергия от възобновяеми източнициПоне 22 % от електрическата енергия трябва да е от възобновяеми енергийни източници, както е определено в Директива 2001/77/EО на Европейския парламент и на Съвета от 27 септември 2001 г. за насърчаване производството на електрическа енергия от възобновяеми енергийни източници на вътрешния пазар на електрическа енергия [1].Този критерий се отнася само до къмпинги, които имат достъп до пазар, предлагащ енергия, произведена от възобновяем източник.Оценка и проверка: Кандидатът предоставя декларация от (или договора със) доставчика на електрическа енергия, посочващ вида на възобновяемия енергиен източник/ци, процента на доставяната електрическа енергия от възобновяем източник и посочва максималния процент, който може да бъде доставян. Според Директива 2001/77/EО възобновяеми енергийни източници означава възобновяеми енергийни източници, които не са получени от изкопаеми горива (вятърни, слънчеви, геотермални, от приливни вълни, хидроелектрически, от биомаса, газ от биологични отпадъци, газ от отпадъчни води и биогазове).2. Каменни въглища и тежки гориваКато енергиен източник не могат да се използват тежки горива със съдържание на сяра повече от 0,2 % и каменни въглища.Този критерий се отнася само към къмпинги, които имат независима система за отопление.Оценка и проверка: Кандидатът предоставя декларация за съответствие с този критерий, посочваща вида на използваните енергийни източници.3. Електрическа енергия за отоплениеПоне 22 % от електрическата енергия, използвана за отопление на площи за общо ползване, места за настаняване под наем и за топла вода за санитарно-битови нужди, трябва да е от възобновяеми енергийни източници, както е определено в Директива 2001/77/EО.Този критерий се отнася само до къмпинги, които имат независима система за електрическо отопление и имат достъп до пазар, предлагащ електрическа енергия, произведена от възобновяеми енергийни източници.Оценка и проверка: Кандидатът предоставя декларация за съответствие с този критерий, посочваща вида и количествата на използваните енергийни източници за отопление, заедно с документация на използваните котли (топлинните генератори), ако има такива.4. Ефективност на котелЕфективността на всеки нов котел (топлинен генератор), закупен през периода, за който е присъдена екомаркировката, трябва да е поне 90 %, измерен съгласно Директива 92/42/ЕИО на Съвета от 21 май 1992 г. относно изискванията за ефективност на нови бойлери за топла вода с течно или газово гориво [2], или съгласно съответните продуктови норми и разпоредби за онези котли, които не са предмет на настоящата директива.Котли за гореща вода, работещи с течни или газообразни горива, както са определени в Директива 92/42/ЕИО, се подчиняват на стандартите за ефективност, посочени в директивата.Ефективността на котли, изключени от Директива 92/42/ЕИО, се подчинява на инструкциите на производителя и на националното и местното законодателство за ефективност.Оценка и проверка: Кандидатът предоставя техническа спецификация от онези, които са отговорни за продажбата и/или поддръжката на котела, в която е посочена ефективността. Директива 92/42/ЕИО определя ефективността (изразена в %) като съотношение между изходната топлина, която се отдава на водата в котела и произведението от чистата калорична стойност при постоянно налягане на горивото и разхода, изразен като количество гориво за единица време.Член 3 от Директива 92/42/ЕИО изключва следните котли: котли за гореща вода, които имат възможност да работят с различни горива, включително твърди горива; оборудване за моментална подготовка на гореща вода; котли, разработени да работят с горива, свойствата на които се отличават значително от свойствата на течните и газообразните горива, които обикновено се предлагат на пазара (газ от промишлени отпадъци, биогаз и т.н.); печки и битови уреди, разработени основно за отопление на помещенията, в които са монтирани и които като допълнителна функция могат да доставят гореща вода за централно отопление и за санитарно-битови нужди.5. Климатична инсталацияВсяка климатична инсталация, закупена през периода, за който е присъдена екомаркировката, трябва да има поне енергиен клас B, както е определен в Директива 2002/31/EО на Комисията от 22 март 2002 г. за изпълнение на Директива 92/75/ЕИО на Съвета във връзка с енергийно етикетиране на битови климатични инсталации [3] или да има съответната енергийна ефективност.Забележка: Този критерий не се отнася до климатични инсталации, които или са уреди, които могат да използват също и други енергийни източници, или са уреди въздух—вода и вода—вода, или устройства с изход (охлаждаща енергия), по-голям от 12 kW.Оценка и проверка: Кандидатът предоставя техническа спецификация от професионалните техници, отговорни за монтажа, продажбата и/или поддръжката на климатичната инсталация.6. Изолация на прозорциВсички прозорци в отопляеми и/или климатизирани площи за общо ползване и места за настаняване под наем имат подходяща висока степен на термична изолация съгласно местния климат и осигуряват подходяща степен на звукова изолация. (Това не се отнася до каравани под наем (мобилни домове, ако те не собственост на ръководството на къмпинга).Оценка и проверка: Кандидатът предоставя само собствена декларация, ако това е достатъчно, или декларация от професионален техник, посочваща съответствие с този критерий.7. Изключване на отопление или климатична инсталацияАко отоплението и/или климатичната инсталация не се изключват автоматично, когато се отворят прозорците, трябва да има информация, поставена на видно място, която да напомня на госта да затвори прозореца/ите, ако отоплението или климатичната инсталация са включени.Този критерий се отнася само до къмпинги, които имат отопление и/или климатична инсталация.Оценка и проверка: Кандидатът предоставя декларация за съответствие с този критерий заедно с текста на информацията (ако е приложимо).8. Изключване на осветлениетоАко няма ключ за автоматично изключване на осветлението в мястото за настаняване под наем, трябва да има информация, поставена на видно място, която да моли любезно госта да изключва осветлението, когато напуска мястото.Оценка и проверка: Кандидатът предоставя декларация за съответствие с този критерий заедно с информация за процедурите.9. Енергоспестяващи елекрически крушкиa) В срок от една година от датата на заявлението поне 60 % от всички електрически крушки в къмпинга трябва да са енергоспестяващи с енергиен клас А, както е определен в Директива 98/11/EО на Комисията от 27 януари 1998 г. за изпълнение на Директива 92/75/ЕИО на Съвета във връзка с енергийното етикетиране на битови електрически крушки [4]. Това не се отнася за електрически крушки, чиито физически характеристики не позволяват замяна с енергоспестяващи електрически крушки.б) В срок от една година от датата на заявлението поне 80 % от всички електрически крушки, които са разположени на места, където е вероятно да бъдат включени за повече от пет часа на ден, трябва да са енергоспестяващи с енергиен клас А, определен в Директива 98/11/EО. Това не се отнася за електрически крушки, чиито физически характеристики не позволяват замяна с енергоспестяващи електрически крушки.Оценка и проверка: Кандидатът предоставя декларация за съответствие с двете части на този критерий, като посочва енергийния клас за различните използвани електрически крушки.ВОДА10. Източник на водаКъмпингът декларира пред органите за водоснабдяване своята готовност да се превключи на различен воден източник (например основна водопроводна мрежа, повърхностни води), ако местните проектни проучвания за защита на водите посочват доказателства за голямо въздействие върху околната среда при използване на настоящия източник на вода.Този критерий се прилага само ако къмпингът не получава водата си от главна водопроводна мрежа.Оценка и проверка: Кандидатът предоставя декларация както по-горе заедно с подходяща документация, включваща резултати от местните проектни проучвания за защита на водите (ако има такива), посочване на всякакви необходими мерки, които следва да се вземат и документация за предприетите мерки.11. Воден дебит на водопроводни кранове и душовеВодният дебит на водопроводни кранове и душове с изключение на крановете в баните не превишава 10 литра/минута.Оценка и проверка: Кандидатът предоставя декларация за съответствие с този критерий заедно с обяснение за това как къмпингът изпълнява критерия и съответната документация.12. Пестене на вода в баните и тоалетнитеВ санитарните възли и бани трябва да има съответната информация за госта за това как може да помогне на къмпинга да пести вода.Оценка и проверка: Кандидатът предоставя декларация за съответствие с този критерий, заедно със съответната информация за гостите.13. Кошчета за отпадъци в тоалетнитеВсяка тоалетна има подходящо кошче за отпадъци и покана към госта да го използва за съответните отпадъци, вместо да ги изхвърля в тоалетната.Оценка и проверка: Кандидатът предоставя декларация за съответствие с този критерий, като посочва информацията за госта.14. Промиване на тоалетни чинииВсички тоалетни чинии са приспособени или с автоматични (по време), или с ръчни системи за промиване, така че да няма непрекъснато промиване.Оценка и проверка: Кандидатът предоставя декларация за съответствие с този критерий заедно с подходяща документация за монтираните тоалетни чинии.15. ТечовеПерсоналът е обучен да проверява ежедневно за видими течове и да предприема подходящи действия, както е необходимо. Гостът се подканва да информира персонала за всякакви течове.Оценка и проверка: Кандидатът предоставя декларация за съответствие с този критерий заедно с подходяща документация по въпросите относно обучението на персонала и копие от информацията, адресирана до гостите.16. Поливане на цветя и открити площиПоливането на цветята и откритите площи обикновено се прави, преди слънцето да стане силно или след залез, както е подходящо за местните или климатични условия.Оценка и проверка: Кандидатът предоставя декларация за съответствие с този критерий.17. Обработка на отпадъчна водаЦялата отпадъчна вода се обработва.Ако не е възможна никаква връзка към местната инсталация за обработка на канализационни води, къмпингът трябва да разполага със собствена система за обработка, която да отговаря на изискванията на съответното местно, национално или европейско законодателство. Гостите са осведомени относно необходимостта и задълженията за правилно изхвърляне на отпадъчната вода от техните палатки или каравани.Оценка и проверка: Кандидатът предоставя декларация за съответствие с този критерий заедно с документация за връзката към местната инсталация за обработка на канализационни води или за неговата собствена система за обработка на отпадъчна вода, и документацията за гостите относно изхвърляне на отпадъчната вода.18. План за отпадъчна водаКъмпингът се обръща към местното управление за отпадъчна вода за неговия план за отпадъчна вода и ако има такъв, работи по него.Оценка и проверка: Кандидатът предоставя писмото до местното управление за отпадъчна вода, с което моли за техния план и получаване на отговор от тях. Ако има план, кандидатът предоставя документация за мерките, които е предприел за работа по този план.ПОЧИСТВАЩИ СРЕДСТВА И ДЕЗИНФЕКТАНТИ19. Място за изхвърляне на отпадъци от химическа тоалетна (МОХТ)Когато къмпингът е свързан със септична яма, отпадъците от химически тоалетни трябва да са отделно или с други думи, да се събират правилно и да се обработват. Когато мястото е свързано към системата за обществена канализация, е достатъчно да има специална мивка и място за изхвърлянето им, като се избягват разливи.Оценка и проверка: Кандидатът предоставя декларация за съответствие с този критерий включително за всяко едно специфично изискване за изхвърляне от местните власти заедно с документация за химическата мивка.20. ДезинфектантиДезинфектанти се използват само ако са необходими с цел да се изпълнят законовите хигиенни изисквания.Оценка и проверка: Кандидатът предоставя декларация за съответствие с този критерий, като посочва къде и кога се използват дезинфектанти.21. Обучение на персонала за употреба на почистващи средства и дезинфектантиПерсоналът се обучава да не превишава препоръчаното количество почистващо средство и дезинфектант, посочено върху опаковката.Оценка и проверка: Кандидатът предоставя декларация за съответствие с този критерий заедно с подробности за съответното обучение.ОТПАДЪЦИ22. Разделно събиране на отпадъците от гоститеПредоставят се подходящи контейнери, които да позволят на гостите да разделят отпадъците съгласно местни или национални системи. На различни места се поставя ясна, четлива и разбираема информация, която моли гостите да събират разделно техните отпадъци. Контейнерите за разделно събиране на отпадъците да не са по-трудни за достъп от кошчетата за общи отпадъци.Оценка и проверка: Кандидатът предоставя декларация за съответствие с този критерий заедно с подробности за контейнерите и копие от означенията/информацията и разположението на контейнерите в къмпинга.23. Опасни отпадъциПерсоналът разделя опасните отпадъци, изброени в Решение 2000/532/EО на Комисията от 3 май 2000 г., заменящо Решение 94/3/EО, което установява списък на отпадъци съгласно член 1, буква a) от Директива 75/442/EИО на Съвета за отпадъците и Решение 94/904/EО на Съвета за определяне на списък на опасни отпадъци съгласно член 1, параграф 4 от Директива 91/689/EИО на Съвета за опасни отпадъци [5] и неговите последващи изменения, и търси подходящо място за унищожаването им. Това включва тонери, мастила, хладилно и електрическо оборудване, батерии, фармацевтични препарати, мазнини/масла и т.н. На гостите се предоставя информация за правилното изхвърляне на опасни отпадъци.Ако местните власти не осигуряват унищожаване на опасни отпадъци, кандидатът ежегодно предоставя декларация от местните власти, че те не разполагат със система за унищожаване на опасни отпадъци.Оценка и проверка: Кандидатът предоставя декларация за съответствие с този критерий заедно със списък на опасните отпадъци, които се произвеждат в къмпинга, и посочва средствата, чрез които тези отпадъци се третират, разделят, събират и изхвърлят, включително копия от съответните договори с трети страни. Когато е необходимо, кандидатът ежегодно предоставя съответна декларация от местните власти.24. Разделяне на отпадъциПерсоналът разделя отпадъците в категории, които могат да се третират разделно от местните или националните власти за управление на отпадъци. Ако местната администрация не предлага възможности за разделно събиране и/или изхвърляне на отпадъци, къмпингът изпраща до тях писмо, изразяващо готовност за разделяне на отпадъците и загриженост относно липсата на разделно събиране и/или изхвърляне.Молбата до местните власти за осигуряване на разделно събиране и/или изхвърляне се изпраща ежегодно.Оценка и проверка: Кандидатът предоставя декларация за съответствие с този критерий, като посочва различните категории отпадъци, приети от местните власти, и процедурите за събиране, разделяне, манипулиране и изхвърляне на тези категории в къмпинга и/или съответни договори с частни агенции. Когато е необходимо, кандидатът предоставя ежегодно съответната декларация на местните власти.25. Извозване на отпадъцитеАко местните власти, отговорни за отпадъците, не събират отпадъците във или около къмпинга, то последният осигурява транспортиране на отпадъците си до подходящото място, като прави минимален брой курсове за извозване.Оценка и проверка: Кандидатът предоставя декларация за съответствие с този критерий, като посочва подходящите места, транспортни договори и включените разстояния.26. Продукти за еднократна употребаОсвен ако не се изисква от законодателството, собственикът на къмпинга не трябва да позволява наличието на продукти за еднократна употреба, изброени по-долу, в места за настаняване под наем и в магазини:Тоалетни артикули в еднократна доза или за еднократна употреба (като шампоан, сапун, шапка за душ и т.н.). Когато се използват други продукти за еднократна употреба, на мястото, където се използват, се поставят специални контейнери за изхвърляне съгласно местните и националните системи.Оценка и проверка: Кандидатът предоставя декларация за съответствие с този критерий, като посочва продуктите за еднократна употреба, които се използват, и законодателството, което изисква това, както и описание на типа и системата за събиране на отпадъци.ДРУГИ УСЛУГИ27. Пушенето е забранено в площите за общо ползванеВъв всички вътрешни площи за общо ползване трябва да има отделение за непушачи.Оценка и проверка: Кандидатът предоставя декларация за съответствие с този критерий.28. Обществен транспортЗа гостите и персонала се предоставя достъпна информация за това как да се достигне къмпингът и другите местни дестинации чрез обществен транспорт. Когато няма никакъв подходящ обществен транспорт, се дава информация за други средства за транспорт, за предпочитане такива, които не замърсяват околната среда.Оценка и проверка: Кандидатът предоставя декларация за съответствие с този критерий заедно с копия на информационния материал.ОБЩ МЕНИДЖМЪНТКандидати със система за управление на околната среда, регистрирана съгласно Регламент EMAS или удостоверени по ISO 14001, автоматично изпълняват следните общи критерии за управление. В такива случаи средствата за проверка на съответствието с тези критерии е регистрацията по EMAS или удостоверението по ISO 14001.29. Обща поддръжка и обслужванеЦялото оборудване, което обезпечава къмпинговите услуги, се обслужва и поддържа в съответствие със законодателството и както се изисква, а работата се извършва само от квалифициран персонал.За оборудването, включено в критериите, управителят на къмпинга трябва да има писмена декларация от техника по поддръжката за периодите, съгласно които законодателството изисква проверки по поддръжката.Оценка и проверка: Кандидатът предоставя декларация за съответствие с този критерий заедно със списък на оборудването и лицата/фирмите, извършващи поддръжката.30. Обслужване и поддръжка на котлиa) Обслужването и поддръжката на котлите се прави поне веднъж годишно или по-често, ако така се изисква от законодателството или потребностите, от подходящо квалифицирани професионалисти на базата на CEI и националните стандарти, когато са приложими, или съгласно инструкциите на производителя.б) Веднъж годишно се извършва контрол на ефективността, за да се провери дали нивата, както са определени в Директива 92/42/ЕИО, в националното законодателство или както са посочени от производителя, се спазват и дали емисиите са в границите на нормите. Ако изпитванията покажат, че горните условия не са изпълнени, се предприемат действия за корекция.Оценка и проверка: Кандидатът предоставя декларация за съответствие с двете части на този критерий заедно с описание на котлите и тяхната програма по поддръжка, както и подробни данни за лицата/фирмите, извършващи поддръжката и какво е проверено.31. Установяване на политика и програма за действиеРъководството на къмпинга определя политиката си за околната среда, като изготвя просто изложение на тази политика и издържана програма за действие, която осигурява прилагането на политиката за опазване на околната среда.В програмата за действие се определят цели за опазване на околната среда във връзка с енергия, вода, химикали и отпадъци, които цели се залагат на всеки две години, като се отчитат критериите в раздел Б. Програмата определя лицето, което ще ръководи дейностите, свързани с опазване на околната среда в къмпинга и ще отговаря за необходимите действия и постигане на целите. Вземат се под внимание всякакви коментари и бележки от страна на гостите.Оценка и проверка: Кандидатът предоставя декларация за съответствие с този критерий заедно с копия от изложението на политиката за околната среда и програмата за действие, както и процедурите за отчитане обратната информация от гостите.32. Обучение на персоналаКъмпингът осигурява информация и обучение на персонала включително писмени процедури или наръчници, за да гарантира прилагането на мерките относно опазването на околната среда и да повиши чувството за отговорно поведение спрямо околната среда. Осигурява се и подходящо обучение за новопостъпили в рамките на четири седмици от постъпването на работа, както и обучение за останалия персонал поне веднъж годишно.Оценка и проверка: Кандидатът предоставя декларация за съответствие с този критерий заедно с подробни данни за програмата за обучение, нейното съдържание и посочва кой персонал на какви интервали от време се обучава и за какво.33. Информация за гоститеКъмпингът осигурява информация на гостите за неговата политика по опазване на околната среда включително безопасност и пожарна безопасност, за предприетите действия и за eкомаркировка от Европейския съюз. Информацията се връчва на гостите на рецепцията заедно с въпросник относно техните възгледи за проблемите на околната среда в къмпинга. На видни места, особено в площите за общо ползване и в местата за настаняване под наем, се поставят обявления, които приканват гостите да подкрепят целите по опазване на околната среда.Оценка и проверка: Кандидатът предоставя декларация за съответствие с този критерий заедно с копия от информацията и обявленията за гостите и посочва процедурите си за разпространение и получаване на попълнен въпросник и за начина, по който взема под внимание отговорите на гостите.34. Данни за разход на енергия и водаКъмпингът разполага с процедури за събиране и наблюдение на данните за общия разход на енергия (kWh), електроенергия и разход на други енергийни източници (kWh), както и разход на вода (литра).Данните се събират чрез сметките за плащане или поне веднъж на три месеца за периода, когато къмпингът е отворен, и се изразяват също като разход за нощувка и за квадратен метър вътрешна площ. Къмпингът съхранява резултатите, за да са достъпни за инспекции на място от компетентния орган, който оценява заявлението.Оценка и проверка: Кандидатът предоставя декларация за съответствие с този критерий, заедно с описание на процедурите. При подаване на заявлението кандидатът предоставя данните за гореспоменатия разход на енергия и вода поне за предшестващите три месеца (ако вече са налични) и след това предоставя тези данни ежегодно за предшестващата година. За дълги престои в къмпинга броят на нощувките се базира на преценка от собственика на къмпинга/управителя.35. Събиране на други данниКъмпингът разполага с процедури за събиране и следене на данни за разход на химикали, изразен в kg и/или литра, като се посочва дали продуктът е концентриран или не, както и количеството на получените отпадъци (литра и/или kg несортирани отпадъци).Данните се събират поне веднъж на всеки шест месеца и се изразяват също като разход или получено количество за нощувка и за квадратен метър вътрешна площ. Къмпингът съхранява резултатите, за да са достъпни за инспекции на място от компетентния орган, който оценява заявлението.Оценка и проверка: Кандидатът осигурява декларация за съответствие с този критерий заедно с описание на процедурите. При подаване на заявлението кандидатът предоставя данните за гореспоменатия разход поне за предшестващите шест месеца (ако вече са налични) и след това предоставя тези данни ежегодно за предшестващата година. Кандидатът посочва точно предлаганите услуги и също ако се извършва пране на дрехи в помещенията.36. Информация, фигурираща върху екомаркировкатаКлетка 2 на eкoмаркировката съдържа следния текст:- мерки, предприети за пестене на енергия и вода и намаляване на отпадъците,- управление по опазване на околната среда, насочено към подобряване на действието,- мерки, предприети за ограничаване въздействието върху околната среда.Оценка и проверка: Кандидатът предоставя мостра за това как ще се използва етикетът заедно с декларация за съответствие с този критерий.РАЗДЕЛ БКритерии, посочени в член 2, втори параграфНа всеки от критериите, определени в настоящата част, се дава стойност, изразена в точки или части от точки. С цел да придобият eкoмаркировка къмпингите трябва да наберат минимален брой точки. Ако къмпингът не предлага други съоръжения, подходящи за настаняване на гости като част от своите услуги, минималният необходим брой точки е 16,5; ако обаче предлага, тогава минималният необходим брой точки е 20.Общият необходим брой точки нараства с по една точка за следните допълнителни услуги, които се предлагат от ръководството или собственика на къмпинга: хранене (включително закуска) и развлекателни дейности. Последните включват сауни, плувни басейни и всякакви други съоръжения, които са разположени на територията на къмпинга, а също и онези зелени площи, които не са част от къмпинга, например паркове, гори и градини със свободен достъп за гостите.ЕНЕРГИЯ37. Фотоелектрическо, хидроелектрическо и вятърно генериране на електрическа енергия (2 точки)Къмпингът разполага с фотоелектрическа (слънчева батерия) или местна хидроелектрическа или вятърна система за генериране на електрическа енергия, която доставя или ще доставя поне 20 % от общия разход на електрическа енергия за година.Оценка и проверка: Кандидатът осигурява декларация за съответствие с този критерий, заедно с документация за фотоелектрическата, хидроелектрическата или вятърна система за енергия и данни за нейната потенциална и действителна производителност.38. Отопление от възобновяеми енергийни източници (1,5 точки)Поне 50 % от общата енергия за отопление, както за закритите площи, така и за гореща вода за санитарно-битови нужди, се доставя от възобновяеми енергийни източници.Оценка и проверка: Кандидатът предоставя декларация за съответствие с този критерий заедно с данни за консумираната енергия за отопление на закрити площи и за гореща вода и документация, посочваща че поне 50 % от тази енергия се получава от възобновяеми енергийни източници.39. Ефективност на котел (1 точка)Къмпингът разполага с четиризвезден котел, както е определен в член 6 от Директива 92/42/ЕО.Оценка и проверка: Кандидатът предоставя декларация за съответствие с този критерий заедно с отчет от професионалните техници, отговорни за продажбата и/или поддръжката на котела.40. NOx емисии от котела (1,5 точки)Котелът е клас 5 по нормата ЕН 297 prA3, регулираща NOx емисиите, и отделя по-малко от 70 mg NOx/kWh.Оценка и проверка: Кандидатът предоставя декларация за съответствие с този критерий заедно с доклад или техническа спецификация от професионалните техници, отговорни за продажбата и/или поддръжката на котела.41. Областно отопление (1 точка)Отоплението на къмпинга се осигурява от областно отопление.Оценка и проверка: Кандидатът предоставя декларация за съответствие с този критерий заедно с документация, показваща връзката към областното отопление.42. Комбинирано отопление и енергия (1,5 точки)Цялата електрическа енергия и отопление за санитарно-битовите съоръжения, площите за общо ползване и местата за настаняване под наем са от комбинирана топло- и електроцентрала. Ако къмпингът разполага със своя собствена комбинирана топло- и електроцентрала, то тя доставя 70 % от общия разход за отопление и електрическа енергия.Оценка и проверка: Кандидатът предоставя декларация за съответствие с този критерий заедно с документация за комбинираната топло- и електроцентрала.43. Термопомпа (1,5 точки)Къмпингът разполага с термопомпа, осигуряваща отоплението и/или климатичната инсталация.Оценка и проверка: Кандидатът предоставя декларация за съответствие с този критерий заедно с документация за термопомпата.44. Регенериране на топлина (2 точки)Къмпингът разполага със система за регенериране на топлина за една (1 точка) или две (2 точки) от следните категории: хладилни системи, вентилатори, перални машини, съдомиялни машини, басейн/и, отпадъчна вода от санитарно-битови нужди.Оценка и проверка: Кандидатът предоставя декларация за съответствие с този критерий заедно с документация за системата за регенериране на топлина.45. Регулиране на температура (1,5 точки)Температурата във всяка площ за общо ползване и място за настаняване под наем се регулира индивидуално.Оценка и проверка: Кандидатът предоставя декларация за съответствие с този критерий заедно с документация за системите за регулиране на температурата.46. Изолация на съществуващи сгради (2 точки)Сградите с отопление/климатична инсталация на площадката на къмпинга разполагат с изолация над минималните национални изисквания, което обезпечава значително намаление на разхода на енергия.Оценка и проверка: Кандидатът предоставя декларация за съответствие с този критерий от съответния техник, отговорен за енергийните системи, заедно с документация за изолацията и за минималните национални изисквания.47. Климатична инсталация (1,5 точки)Климатичната инсталация е с енергиен клас А, както е определен в Директива 2002/31/EО, или има съответната енергийна ефективност.Този критерий не се отнася към уреди, които могат да използват и други енергийни източници, уреди въздух—вода и вода—вода или оборудване с изходна мощност (охлаждаща енергия) по-голяма от 12 kW.Оценка и проверка: Кандидатът предоставя техническа спецификация от професионалните техници, отговорни за монтажа, продажбата и/или поддръжката на климатичната инсталация.48. Автоматично изключване на климатичната инсталация (1 точка)В къмпинга има автоматична система, която изключва климатичната инсталация на местата за настаняване под наем, когато прозорците са отворени.Оценка и проверка: Кандидатът предоставя техническа спецификация от професионалните техници, отговорни за монтажа, продажбата и/или поддръжката на климатичната инсталация.49. Биоклиматична архитектура (2 точки)Сградите на площадката на къмпинга са построени съгласно биоклиматични архитектурни принципи.Оценка и проверка: Кандидатът предоставя подробно описано обяснение за това как къмпингът изпълнява този критерий заедно със съответната документация.50. Нискоенергийни хладилници (1 точка), съдомиялни машини (1 точка), перални машини (1 точка), сушилни/центрофуги за сушене (1 точка) и офис техника (1 точка) (до 5 точки)a) (1 точка): Всички битови хладилници са с енергиен клас А, A+ или A++ съгласно Директива 2003/66/EО на Комисията от 3 юли 2003 г. за изменение на Директива 94/2/ЕО относно прилагане на Директива 92/75/ЕИО на Съвета за етикетиране на разхода на енергия от електрически домашни хладилници, замразители и техни комбинации [6], а всички хладилни барове или минибарове са поне клас C. Директива 2003/66/EО влиза в сила от 1 юли 2004 г.Оценка и проверка: Кандидатът предоставя документация, посочваща енергийния клас на всички хладилници и хладилни барове или минибарове, като посочва онези, които имат eкoмаркировка.б) (1 точка): Всички битови съдомиялни машини са енергиен клас А съгласно Директива 1999/9/EО на Комисията от 26 февруари 1999 г., изменена с Директива 97/17/ЕО за прилагане на Директива 92/17/ЕИО на Съвета относно обозначението за енергопотребление на битовите съдомиялни машини [7].Оценка и проверка: Кандидатът предоставя документация, посочваща енергийния клас на всички съдомиялни машини, като указва онези, които имат eкoмаркировка.Забележка: За съдомиялни машини, които на са предмет на Директива 1999/9/EО (например промишлени съдомиялни машини) не се изисква съответствие.в) (1 точка): Всички битови перални машини са с енергиен клас А съгласно Директива 96/89/EО на Комисията от 17 декември 1996 г., изменена с Директива 95/12/EО за изпълнение на Директива 92/75/EИО на Съвета във връзка с енергийно етикетиране на битови перални машини [8].Оценка и проверка: Кандидатът предоставя документация, посочваща енергийния клас на всички перални машини, като указва онези, които имат eкoмаркировка.Забележка: За перални машини, които на са предмет на Директива 96/89/EО (например промишлени перални машини) не се изисква съответствие.г) (1 точка): Поне 80 % от офис техниката (персонални компютри, фотокопирни машини) отговаря на изискванията за енергийна звезда съгласно Регламент (EО) № 2422/2001 на Европейския парламент и на Съвета от 6 ноември 2001 г. за програма на Общността относно етикетиране за енергийна ефективност за офис техника [9].Оценка и проверка: Кандидатът предоставя документация, посочваща съответствието с изискванията за енергийна звезда на офис техниката и/или указваща онези персонални и преносими компютри, които имат eкoмаркировка.д) (1 точка): Всички центрофуги за сушене са енергиен клас А съгласно Директива 1995/13/EО на Комисията от 23 май 1995 г. за изпълнение на Директива 92/75/ЕИО на Съвета във връзка с енергийно етикетиране на битови електрически центрофуги за сушене [10].Оценка и проверка: Кандидатът предоставя документация, посочваща енергийния клас на всички електрически центрофуги за сушене, като указва онези които имат eкoмаркировка.Забележка: За центрофуги за сушене, които на са предмет на Директива 1995/13/EО (например промишлени центрофуги) не се изисква съответствие.51. Електрически сешоари за ръце и коса със сензор за близост (1 точка)Всички електрически сешоари за ръце и коса са оборудвани със сензори за близост или имат eкoмаркировка ISO тип I.Оценка и проверка: Кандидатът предоставя подходяща документация за това как къмпингът изпълнява този критерий.52. Позициониране на хладилници (1 точка)Кухненските, витринните и магазинните хладилници са позиционирани и регулирани съгласно принципите на енергоспестяването.Оценка и проверка: Кандидатът предоставя подробно описано обяснение за това как къмпингът изпълнява този критерий.53. Автоматично изключване на осветлението в местата за настаняване под наем (1 точка)80 % от местата за настаняване под наем в къмпинга са оборудвани с автоматични системи за изключване на осветлението, когато гостите напускат.Оценка и проверка: Кандидатът предоставя техническа спецификация от професионалните техници, отговорни за монтажа и/или поддръжката на тези системи.54. Сауна с таймер (1 точка)Всички сауни са оборудвани с таймери.Оценка и проверка: Кандидатът предоставя техническа спецификация от професионалните техници, отговорни за монтажа и/или поддръжката на тези системи.55. Отопление на басейна от възобновяеми енергийни източници (1,5 точки)Енергията, необходима за нагряване на водата в плувния басейн, е от възобновяеми енергийни източници. Поне 50 %: 1 точка, 100 %: 1,5 точки.Оценка и проверка: Кандидатът предоставя декларация за съответствието с този критерий заедно с данни за енергията, консумирана за нагряване на басейна и документация, показваща какво количество от тази енергия е от възобновяеми енергийни източници.56. Автоматично изключване на външното осветление (1,5 точки)Външното осветление, което не е необходимо за целите на сигурността, се изключва автоматично след определено време или се задейства от сензор за близост.Оценка и проверка: Кандидатът предоставя техническа спецификация от професионалните техници, отговорни за монтажа и/или поддръжката на тези системи.ВОДА57. Използване на дъждовна вода (1,5 точки) и рециклирана вода (1,5 точки)a) (1,5 точки): Дъждовната вода се събира и използва, но не за санитарно-битови цели и за пиене.Оценка и проверка: Кандидатът предоставя подробно описано обяснение за това как къмпингът изпълнява този критерий заедно със съответната потвърждаваща документация и съответните гаранции за това, че водоснабдяването за санитарно-битови цели и за пиене е изцяло отделено.б) (1,5 точки): Рециклираната вода се събира и използва, но не за санитарно-битови цели и за пиене.Оценка и проверка: Кандидатът предоставя подробно описано обяснение за това как къмпингът изпълнява този критерий заедно със съответната потвърждаваща документация и съответните гаранции за това, че водоснабдяването за санитарно-битови цели и за пиене е изцяло отделено.58. Автоматични системи за поливане на външните площи (1 точка)Къмпингът използва автоматична система за оптимизиране на времето за поливане и разхода на вода за външните растения/зеленина.Оценка и проверка: Кандидатът предоставя подробно описано обяснение за това как къмпингът изпълнява този критерий заедно със съответната потвърждаваща документация.59. Воден дебит от водопроводни кранове и душове (1,5 точки)Средният дебит от всички водопроводни кранове и душове с изключение на крановете в баните не превишава 8 литра/минута.Оценка и проверка: Кандидатът предоставя подробно описано обяснение за това как къмпингът изпълнява този критерий заедно със съответната потвърждаваща документация.60. WC промиване (1,5 точки)Поне 80 % от WC инсталациите за промиване консумират шест литра или по-малко за промиване.Оценка и проверка: Кандидатът предоставя подробно описано обяснение за това как къмпингът изпълнява този критерий заедно със съответната потвърждаваща документация.61. Разход на вода за съдомиялни машини (1 точка)Разходът на вода за съдомиялните машини (изразен като W(измерен)) е по-малък или равен на границата, определена в уравнението по-долу, като се използва същият метод за изпитване ЕН 50242 и програмен цикъл, както е избран за Директива 97/17/EО на Комисията [11]:W≤+ 9,25където:W(измерен) = измерения разход на вода от съдомиялната машина в литра за цикъл, изразен до първия десетичен знак,S = приложимия брой на стандартни задания за съдомиялната машина.Оценка и проверка: Кандидатът предоставя техническа спецификация от професионалните техници, отговорни за монтажа и/или поддръжката на съдомиялните машини или доказателство за това, че съдомиялните машини имат eкoмаркировка на Общността.62. Разход на вода за перални машини (1 точка)Пералните машини, използвани в къмпинга от гостите и персонала, или тези, използвани от доставчика, който извършва такива услуги за къмпинга, използват не повече от 12 литра вода на килограм пране, измерено съгласно ЕН 60456:1999, като се използва същият стандарт 60 °C за цикъл пране на памучни тъкани, както е избран за Директива 95/12/EО на Комисията [12].Оценка и проверка: Кандидатът предоставя техническа спецификация от професионалните техници, отговорни за монтажа и/или поддръжката на пералните машини или доказателство за това, че пералните машини имат eкoмаркировка на Общността. Ръководството на къмпинга предоставя техническа документация от доставчика, който извършва услугите за пране, че неговите перални съответстват на този критерий.63. Дебит и температура на вода от водопроводни кранове (1 точка)Поне 80 % от всички водопроводни кранове имат точно и бързо регулиране на водната температура и на водния дебит.Оценка и проверка: Кандидатът предоставя подробно описано обяснение за това как къмпингът изпълнява този критерий заедно със съответната потвърждаваща документация.64. Таймери за душове (1,5 точки)Всички душове в санитарно-битовите помещения/площи за общо ползване имат устройство за време/близост, което прекъсва водния поток след определено време или ако не е в употреба.Оценка и проверка: Кандидатът предоставя подробно описано обяснение за това как къмпингът изпълнява този критерий заедно със съответната потвърждаваща документация.65. Покриване на плувния басейн (1 точка)Нощем или когато напълненият басейн не се използва за повече от един ден, той се покрива, за да се предотврати охлаждането на водата в басейна и да се намали изпарението.Оценка и проверка: Кандидатът предоставя подробно описано обяснение за това как къмпингът изпълнява този критерий заедно със съответната потвърждаваща документация.66. Разледяване (до 1,5 точки)Когато е необходимо разледяване на пътищата, се използват механични средства или пясък/дребен чакъл, за да се обезопасят пътищата на площадката на къмпинга при лед/сняг (1,5 точки).Ако се прави химическо разледяване, се използват вещества, които не съдържат повече от 1 % хлорни йони (Cl-) (1 точка), или разледяващи вещества с eкoмаркировка на Общността или други национални или местни ISO тип I eкoмаркировки (1,5 точки).Оценка и проверка: Кандидатът предоставя подробно описано обяснение за това как къмпингът изпълнява този критерий заедно със съответната потвърждаваща документация.67. Указания за твърдост на водата (1 точка)В близост до санитарно-битови площи/перални машини/съдомиялни машини има поставени обяснения за твърдостта на местната вода, което да улесни гостите и персонала за правилния избор на перилен препарат или за това коя система за автоматично дозиране да използват за оптимизиране на препарата при тази твърдост на водата.Оценка и проверка: Кандидатът предоставя подробно описано обяснение за това как къмпингът изпълнява този критерий заедно със съответната документация, която показва как е осведомен гостът.68. Водоспестяващи писоари (1,5 точки)Поне 50 % от всички писоари използват безводна система или всички писоари имат ръчна/електронна система за промиване, която позволява еднократно промиване на всеки писоар само когато се използва.Оценка и проверка: Кандидатът предоставя подробна потвърждаваща документация за това как къмпингът изпълнява този критерий.69. Местни видове, използвани за ново външно засаждане (1 точка)Всякакво засаждане на външни площи с дървета и жив плет се прави с местни видове растителност.Оценка и проверка: Кандидатът предоставя съответната спецификация за това как къмпингът изпълнява този критерий заедно с подходяща потвърждаваща документация от експерт.70. Смяна на хавлиени кърпи и спално бельо (1 точка)Гостът бива осведомен за политиката по опазване на околната среда в къмпинга, поради която спалното бельо и хавлиените кърпи в местата за настаняване под наем се сменят само по негова/нейна молба или по подразбиране веднъж седмично за по-нисък клас места за настаняване и два пъти седмично за по-висок клас места за настаняване. Това се прилага само за места за настаняване под наем, където обслужването включва предоставяне на хавлиени кърпи и/или спално бельо.Оценка и проверка: Кандидатът предоставя декларация за съответствие с този критерий заедно със съответната документация, която показва как е осведомен гостът.ОПАСНИ ХИМИКАЛИ71. Почистващи средства (до 4 точки)Поне 80 % по тегло от препаратите за ръчно миене на съдове и/или препаратите за съдомиялни машини, и/или перилните препарати за перални машини, и/или универсалните почистващи препарати, използвани в къмпинга, имат присъдена eкoмаркировка на Общността или други национални или местни ISO тип I екoмаркировки (1 точка за всяка от тези четири категории почистващи средства).Оценка и проверка: Кандидатът предоставя данни и документация (включително съответни фактури), посочващи количествата такива продукти, които се използват и количествата, които имат eкoмаркировка.72. Бои и лакове за вътрешно боядисване (1 точка)Поне 50 % от вътрешното боядисване на конструкциите и местата за настаняване под наем с изключение на караваните под наем и мобилните домове се прави с бои и лакове за вътрешно боядисване, които имат присъдена eкoмаркировка на Общността или други национални или местни ISO тип I екoмаркировки.Оценка и проверка: Кандидатът предоставя данни и документация (включително съответни фактури), посочващи количествата такива продукти, които се използват и количествата, които имат eкoетикет.73. Миене на автомобили само на специално пригодени места (1 точка)Не се разрешава миене на автомобили или се разрешава само на места, специално пригодени за събиране на водата и препаратите за миене, и канал, който да ги отвежда в канализационната система.Оценка и проверка: Кандидатът предоставя подробно описано обяснение за това как къмпингът изпълнява този критерий заедно със съответната потвърждаваща документация.74. Подкрепа за алтернативи на изкуствените продукти за запалване на барбекю (1 точка)Като изключим изкуствените продукти за запалване на барбекю, в магазините се продават алтернативни продукти като например рапично масло, продукти от коноп.Оценка и проверка: Кандидатът предоставя декларация за съответствие с този критерий.75. Дозиране на дезинфектант за басейна (1 точка)Басейнът разполага с автоматична дозираща система, която използва минималното количество дезинфектант, необходимо за добър хигиенен резултат.Оценка и проверка: Кандидатът предоставя техническа документация относно системата на автоматично дозиране.76. Механично почистване (1 точка)Къмпингът има точни процедури за извършване на почистване без химикали като например използване на микрофибърни продукти или други нехимически материали за почистване или дейности с аналогични ефекти.Оценка и проверка: Кандидатът предоставя подробно описано обяснение за това как къмпингът изпълнява този критерий заедно със съответната потвърждаваща документация.77. Биологично градинарство (2 точки)Външните площи се обработват или без никакво използване на пестициди, или според принципите на биологичното земеделие, както е определено в Регламент (ЕИО) № 2092/91 на Съвета от 24 юни 1991 г. за биологично производство на земеделски продукти и неговото означаване върху земеделски продукти и храни [13] и неговите последващи изменения, или както е определено в националното законодателството или признати национални биологични схеми.Оценка и проверка: Кандидатът предоставя подробно описано обяснение за това как къмпингът изпълнява този критерий заедно с подходяща поддържаща документация, ако е уместно.78. Средства за прогонване на насекоми и вредители (до 2 точки)Архитектурният дизайн на местата за настаняване под наем и хигиенните практики (като например изграждане на крака, за да се предотврати влизане на плъхове в помещенията, използване на мрежи против комари) гарантират, че използването на средства за прогонване на насекоми и вредители в къмпинга се придържа до един стриктен минимум (1 точка).Ако се използват средства за прогонване на насекоми и вредители, то трябва да се използват само вещества, разрешени за биологично земеделие (съгласно Регламент (EИО) № 2092/91) или такива, на които са присъдени eкoмаркировка на Общността или други национални или местни ISO тип I eкoмаркировки (1 точка).Оценка и проверка: Кандидатът предоставя подробно описано обяснение за това как къмпингът изпълнява този критерий заедно със съответната поддържаща документация, ако е уместно.ОТПАДЪЦИ79. Наторяване (до 3 точки)Къмпингът разделя съответните органични отпадъци (градински отпадъци 2 точки; кухненски отпадъци 1 точка) и гарантира, че се използват за наторяване съгласно насоките на местните власти (например местната администрация, домакинства или от частна агенция).Оценка и проверка: Кандидатът предоставя подробно описано обяснение за това как къмпингът изпълнява този критерий заедно със съответната поддържаща документация, ако е уместно.80. Напитки в метални опаковки за еднократна употреба (2 точки)Освен когато се изисква от законодателството, на площите, собственост на къмпинга или на ръководството, не се предлагат напитки в метални опаковки за еднократна употреба.Оценка и проверка: Кандидатът предоставя декларация за съответствие с този критерий, като посочва какви продукти от този вид се предлагат, ако има такива, и законодателството, което изисква това.81. Опаковки закуска/храни и продукти за еднократна употреба (2 точки)Опаковки, съдържащи единична доза и чашки, чинии и прибори за еднократна употреба, не се използват за закуска или други хранителни услуги.Оценка и проверка: Кандидатът предоставя подробно описано обяснение за това как къмпингът изпълнява този критерий заедно със съответната поддържаща документация.82. Изхвърляне на мазнини/масла (до 3 точки)Монтирани са сепаратори за мазнини и мазнините/маслата за пържене и за фритюрници се събират и изхвърлят подходящо (2 точки). На гостите също се предлага подходящо място за изхвърляне на мазнините/маслата, които те използват (1 точка).Оценка и проверка: Кандидатът предоставя подробно описано обяснение за това как къмпингът изпълнява този критерий заедно със съответната поддържаща документация.83. Автомобилни течове (1 точка)Течовете и разливите от масла и подобни течности от превозните средства на автомобилния парк се събират и изхвърлят правилно.Оценка и проверка: Кандидатът предоставя подробно описано обяснение за това как къмпингът изпълнява този критерий заедно със съответната поддържаща документация.84. Използван текстил, мебели и други продукти (до 3 точки)Използваните мебели, текстил и други продукти като електронно оборудване се продават или се дават с благотворителна цел, или се дават на асоциации, които събират и преразпределят такива стоки.Оценка и проверка: Кандидатът предоставя подробно описано обяснение за това как къмпингът изпълнява този критерий заедно със съответната поддържаща документация.ДРУГИ УСЛУГИ85. Регулиране на трафика в къмпинга (1 точка)Целият трафик (гости и поддръжка/транспорт) вътре на площадката на къмпинга се ограничава в определени часове и райони.Оценка и проверка: Кандидатът предоставя подробно описано обяснение за това как къмпингът изпълнява този критерий заедно със съответната поддържаща документация.86. Трафик, произведен от къмпинга (1 точка)Къмпингът не използва моторни превозни средства със запалване за транспорт и поддръжка на площадката на къмпинга.Оценка и проверка: Кандидатът предоставя подробно описано обяснение за това как къмпингът изпълнява този критерий заедно със съответната поддържаща документация.87. Колички за гости на къмпинга (1 точка)За транспорт на багаж и пазаруване на място на разположение на гостите са колички или други немоторизирани средства за транспорт, които се предоставят безплатно.Оценка и проверка: Кандидатът предоставя подробно описано обяснение за това как къмпингът изпълнява този критерий заедно със съответната поддържаща документация.88. Непокрити повърхности (1 точка)Поне 90 % от повърхностните площи на къмпинга не са покрити с асфалт/цимент или други запечатващи материали, които пречат на правилното дрениране и проветряване на почвата.Оценка и проверка: Кандидатът предоставя подробно описано обяснение за това как къмпингът изпълнява този критерий заедно със съответната поддържаща документация.89. Озеленяване на покриви (1,5 точки)Поне 50 % от сградите на къмпинга, които имат подходящи покриви (плоски покриви или покриви с малък наклон), са затревени или засадени с растения.Оценка и проверка: Кандидатът предоставя подробно описано обяснение за това как къмпингът изпълнява този критерий заедно със съответната поддържаща документация.90. Съобщения за околната среда и образователни мерки (до 3 точки)Къмпингът осигурява за гостите съобщения за околната среда и образователна информация за местното биологично разнообразие, пейзажа и мерките за съхранение на природата (1,5 точки). Развлеченията, осигурени за гостите, включват образователни елементи по опазване на околната среда (1,5 точки).Оценка и проверка: Кандидатът предоставя подробно описано обяснение за това как къмпингът изпълнява този критерий заедно със съответната поддържаща документация.91. Пушенето е забранено в площите за общо ползване и в местата за настаняване под наем (1 точка)Пушенето е забранено в поне 50 % от вътрешните площи за общо ползване и 50 % от местата за настаняване под наем.Оценка и проверка: Кандидатът посочва броя и вида на площите и посочва в кои от тях не се пуши.92. Велосипеди (1,5 точки)На разположение на гостите има велосипеди. (Поне два велосипеда на всеки 50 палатки и/или места за настаняване под наем).Оценка и проверка: Кандидатът предоставя обяснение за това как къмпингът изпълнява този критерий.93. Бутилки, подлежащи на връщане или повторно пълнене (до 3 точки)Къмпингът предлага напитки в бутилки, подлежащи на връщане или повторно пълнене: безалкохолни напитки (1 точка), бира (1 точка), вода (1 точка).Оценка и проверка: Кандидатът предоставя подробно описано обяснение за това как къмпингът изпълнява този критерий заедно със съответната поддържаща документация от доставчиците на бутилките.94. Хартиени продукти (до 2 точки)Поне 50 % от използваните тоалетна хартия/салфетки и/или офис хартия имат присъдена eкoмаркировка на Общността или други национални или местни ISO тип I eкoмаркировки (1 точка за всяка от тези две категории хартиени продукти).Оценка и проверка: Кандидатът предоставя данни и документация (включително съответни фактури), посочващи количествата такива продукти, които се използват и количествата, които имат eкoмаркировка.95. Стоки за дълготрайна употреба (до 3 точки)Поне 10 % от коя да е категория стоки за дълготрайна употреба (като спално бельо, хавлиени кърпи, ленени покривки за маса, персонални компютри, преносими компютри, телевизионни приемници, дюшеци, мебели, перални машини, съдомиялни машини, хладилници, прахосмукачки, подови покрития, лампи), налична в къмпинга, включително в местата за настаняване под наем, имат присъдена eкoмаркировка на Общността или други национални или местни ISO тип I eкoмаркировки (1 точка за всяка от трите категории стоки за дълготрайна употреба).Оценка и проверка: Кандидатът предоставя данни и документация, посочващи количествата такива продукти, които се използват и количествата, които имат eкoетикет.96. Местни хранителни продукти (до 4,5 точки)Поне два вида хранителни продукти с местен произход се предлагат на всяко хранене включително закуска (1,5 точки) и в магазина (1,5 точки).Когато е приложимо, се забранява консумация на местни застрашени видове, като например специфични риби и ракообразни и дивечово месо (1,5 точки).Оценка и проверка: Кандидатът предоставя подробно описано обяснение за това как къмпингът изпълнява този критерий заедно със съответната поддържаща документация.97. Органична храна (до 2 точки)Основните съставки на поне две блюда (1 точка) и поне 4 продукта, продавани в магазина (1 точки), са произведени чрез биологични земеделски методи, както са определени в Регламент (ЕИО) № 2092/91.Оценка и проверка: Кандидатът предоставя подробно описано обяснение за това как къмпингът изпълнява този критерий заедно със съответната поддържаща документация.ОБЩ МЕНИДЖМЪНТ98. EMAS регистрация (3 точки), ISO сертификат (1,5 точки) на къмпингаКъмпингът е регистриран съгласно схемата за екологично управление и проверка на Общността (EMAS) (3 точки) или е сертифициран по стандарта ISO 14001 (1,5 точки).Оценка и проверка: Кандидатът предоставя подходящо доказателство за EMAS регистрация или сертификат по ISO 14001.99. EMAS регистрация (1,5 точки) или ISO сертификат (1 точки) на доставчициПоне един от основните доставчици на стоки или услуги за къмпинга са регистрирани по EMAS (1,5 точки) или сертифицирани по ISO 14001 (1 точка).Оценка и проверка: Кандидатът предоставя подходящо доказателство за EMAS регистрация или сертификат по ISO 14001 поне за един от неговите основни доставчици.100. Съответствие на поддоставчици с критериите на раздел А (до 2 точки)Всички поддоставчици за двете допълнителни услуги (хранене, развлекателни дейности) съответстват поне на критериите на раздел А на настоящата eкoмаркировка, приложими към специфичните услуги (1 точка за всяка услуга, налична в къмпинга).Оценка и проверка: Кандидатът предоставя подходяща документация от договори с негови поддоставчици относно тяхното съответствие с критериите на раздел А.101. Уреди за измерване на енергия и вода (до 2 точки)Къмпингът е монтирал допълнителни уреди за измерване на енергия и вода, за да позволи събиране на данни за консумацията на различните дейности и машини (1 точка). Всяка палатка има свой собствен електромер и водомер (1 точка).Оценка и проверка: Кандидатът предоставя подробно описано обяснение за това как къмпингът изпълнява този критерий заедно с анализ на събраните данни (ако вече са налични).102. Допълнителни действия по опазване на околната среда (максимум 3 точки)Каквито и да е:a) Допълнителни действия по опазване на околната среда (до 1,5 точки за всяко, до максимум 3 точки): ръководството на къмпинга предприема действия допълнително към онези, предвидени чрез критериите в настоящата част или в раздел А, за подобряване опазването на околната среда на къмпинга. Компетентният орган, оценяващ заявлението, присъжда точки за тези действия, но не повече от 1,5 точки за действие.Оценка и проверка: Кандидатът предоставя декларация за съответствие с този критерий заедно с пълно описание на всяко допълнително действие, което кандидатът желае да бъде взето под внимание;или:б) Присъждане на екомаркировка (3 точки): На къмпинга е присъдена една от националните или местни ISO тип I екомаркировки.Оценка и проверка: Кандидатът предоставя подходящо доказателство, че му е присъдена eкoмаркировка.[1] ОВ L 283, 27.10.2001 г., стр. 33.[2] ОВ L 167, 22.6.1992 г., стр. 17.[3] ОВ L 86, 3.4.2002 г., стр. 26.[4] ОВ L 71, 10.3.1998 г., стр. 1.[5] ОВ L 226, 6.9.2000 г., стр. 3.[6] ОВ L 170, 9.7.2003 г., стр. 10.[7] ОВ L 56, 4.3.1999 г., стр. 46.[8] ОВ L 338, 28.12.1996 г., стр. 85.[9] ОВ L 332, 15.12.2001 г., стр. 1.[10] ОВ L 136, 21.6.1995 г., стр. 28.[11] ОВ L 118, 7.5.1997 г., стр. 1.[12] ОВ L 136, 21.6.1995 г., стр. 1.[13] ОВ L 198, 22.7.1991 г., стр. 1.--------------------------------------------------